**TANTÁRGYI TEMATIKA**

|  |  |
| --- | --- |
| **Tantárgy neve:**  **Filmszerkesztés, editálás** | **Tantárgy Neptun kódja:** BTKVAN109  **Tárgyfelelős intézet:** AFTI |
| **Tantárgyelem:** kötelező |
| **Tárgyfelelős:** Dr. R. Nagy József egyetemi docens | |
| **Közreműködő oktató(k):** | |
| **Javasolt félév:** 1 | **Előfeltétel:** |
| **Óraszám/hét:** 28 | **Számonkérés módja:** aláírás, gyj |
| **Kreditpont:** 2 | **Munkarend:** nappali |
| **Tantárgy feladata és célja:**  A gyakorlati kurzus célja, hogy a hallgatók megismerjék és elsajátítsák a videostúdióban zajló munkát. Önálló és közösen végzett videofilmes feladataik utolsó fázisaként megismerik a szerkesztés és editálás tartalmi és technikai munkafolyamatait. A gyakorlatok során a hallgatók ismereteket szereznek mind a digitális kép-, mind a digitális hangrögzítés és editálás területén. A szemeszter folyamán rögzített videofilmes anyagaikból a félév végére nagyközönség előtt bemutatható videofilmet hoznak létre. Elvárás, hogy a kurzus végére a hallgató legyen képes egy videostúdióban dolgozó stáb munkáját megszervezni, eszközöket előkészíteni, editálási feladatokat a stáb tagjaként ellátni, asszisztensi feladatokat ellátni nem-fikciós videofilmek editálása közben. Ismerje és legyen képes kezelni a videofilmes vágás technikai kellékeit. Tudja fejleszteni együttműködési, konfliktuskezelési és asszertív kommunikációs képességeit a közösen elvégzett munka segítségével.  **Fejlesztendő kompetenciák:**  ***tudás:***  A tantárgy elősegíti  - az antropológiai tudás gyakorlati alkalmazásához kötődő alapelvek és a szakma specifikus praxis elsajátítását  - a kulturális antropológiával szoros kapcsolatban lévő társtudományok fogalmi rendszereinek megismerését  ***képesség:***  A kurzus hozzájárul azon képesség kialakításához, melynek alapján a hallgató:  - képes a szakmai feladatok megoldása során az önálló elemzésre, értékelésre, a különböző következtetések szintetizálására, szakmai munkája során a leszűrt következtetések gyakorlati alkalmazására és interdiszciplináris együttműködést követelő döntések előkészítésére  - képes eligazodni a társadalmi konfliktusok és problémák bonyolult rendszerében, antropológiai ismereteire építve aktívan be tud kapcsolódni a társadalom szocio-kulturális jelenségeinek, változási tendenciáinak, konfliktusainak feltárását célzó különböző szakterületeken megvalósuló munkálatokba  - a munkafolyamatokat képes a felkészültségének megfelelő szinten irányítani, eredményesen együttműködik az intézményen belüli és kívüli partnerekkel.  ***attitűd:***  A kulturális antropológia nemzetközileg meghatározott kutatásetikai normáit betartja.  A kulturális antropológia területén szerzett tudását és jártasságát önállóan, folyamatosan bővíti és mélyíti.  ***autonómia és felelősség:***  Tevékenységének szerves részeként reflektál saját személyiségére, ennek a kutatás szempontjából szerepet játszó következményeire, valamint társadalmi és kulturális beágyazottságára, továbbá kalkulál szakmai, munkahelyi, intézményi érdekei és a tanulmányozott közösség érdekei közötti esetleges eltérésekkel.  Önállóan és felelősségteljesen vesz részt a szervezeti és a társadalmi normatív rendszerek korszerűsítésében és továbbfejlesztésében, következetesen képviselve a társadalmi egyenlőség elveit. | |
| **Tantárgy tematikus leírása:** | |
| ***Gyakorlat:***   1. A szerkesztő eszközök és módszerek kiválasztása. 2. A szerkesztő eszközök és módszerek kiválasztása. 3. Bejátszás, importálás. 4. A digitális és az analóg forrásanyag kezelése. 5. A forrás rendezése, előválogatása. 6. Elővágás. 7. Be- és kimeneti pontok. 8. Inzertálás. Feliratozás. 9. A vágás eszközkészlete. 10. Képjavító eljárások. 11. Effektek. 12. A film hangja, beállítása, javítása. Többcsatornás hang. 13. Exportálás kimeneti igény és a felhasználás célja szerint. 14. Archiválás, prezentáció. DVD készítése, authoring. 15. Önálló munka közös értékelése és elemzése. | |
| **Félévközi számonkérés módja és értékelése:**  Önállóan megtervezett és kivitelezett dokumentumfilm editálási munkafolyamatainak rendszeres elvégzése, az arról való szóbeli beszámolók megtartása.  **Gyakorlati jegy / kollokvium teljesítésének módja, értékelése:**  Önállóan kivitelezett (rögzített) dokumentumfilm editálása és szerkesztése. Részvétel a közös elemző munkában. A teljesítmény értékelése a következőképpen történik: 85% fölött = jeles; 75-84% között = jó; 65-74% között közepes; 55-64% között elégséges; 55% alatt = elégtelen. | |
| **Kötelező irodalom**:  Forgó Sándor - Tóth Tibor: Médiumismeret II. Eger, 2011, EKF, 80-118. ISBN: - [E-learning tankönyv] <http://www.tankonyvtar.hu/hu/tartalom/tamop425/0005_27_mediumismeret_ii_scorm_05/adatok.html>  Szabó Sóki László: Elektronikus médiatartalmak: video és hang. Budapest, 2013, ELTE TTK. [168 p.] ISBN: - [E-learning tankönyv] <http://www.tankonyvtar.hu/hu/tartalom/tamop412A/2011-0073_elektronikus_mediatartalmak/adatok.html>  Mudri István: Videofeldolgozás - Adobe Premiere programokkal. Budapest, Dr. Mudri István magánkiadás, 2011. [556 p.] ISBN: 9789630825788.  **Ajánlott irodalom:**  Walter Murch: Egyetlen szempillantás alatt. Gondolatok a filmvágásról. Budapest, Francia Új Hullám Kiadó. Budapest, 2010. [112 p.] ISBN: 9789638912206.  Alten, Stanley R.: Audio in Media. Boston, Wadsworth Publishing Company, 2010. [576 p.] ISBN: 978-0495572398 | |